b'\n_START_ARTICLE_\nCal Bellart\n_START_SECTION_\nDescripci\xc3\xb3\n_START_PARAGRAPH_\n\xc3\x89s una casa constru\xc3\xafda amb carreus. Consta de tres plantes. La planta baixa presenta dues portes de forma quadrangular i dues finestres reixades. A la planta noble, s\'observen dues finestres amb trencaaig\xc3\xbces i cornisa. Els extrems del trencaaig\xc3\xbces s\xc3\xb3n figures de rostres humans. A les golfes hi ha tres finestres amb cornisa._NEWLINE_"El Cup de les Monges" \xc3\xa9s una edificaci\xc3\xb3 annexa a la casa pel costat dret, de quatre plantes. La planta baixa t\xc3\xa9 una \xc3\xbanica porta amb la llinda inscrita. A la primera planta es veuen dues finestres quadrades, una d\'elles amb cornisa. A la segona planta hi ha una porta balconera amb barana de ferro i una finestra d\'arc de mig punt amb cornisa. A les golfes hi ha dues finestres amb cornisa.\n_START_SECTION_\nHist\xc3\xb2ria\n_START_PARAGRAPH_\nEl poble de Rocafort va ser feu del Monestir de Vallbona de les Monges, segons la refer\xc3\xa8ncia documental que diu que l\'abadessa Ger\xc3\xb2nima de Queralt compra a Bernat de Rocafort el Castell i terme de Rocafort amb llurs feus i drets l\'any 1285. "El Cup de les Monges" era el magatzem on es recollia i guardava el delme que lliuraven els habitants del poble de Rocafort al Monestir. A la llinda del "Cup" hi figura la seg\xc3\xbcent inscripci\xc3\xb3: "BOTICA DEL REAL MONESTIR DVAIL BONA FETA LO A\xc3\x91 1789".'